wickkiey/tamil-wikipedia-chunked huggingface dataset:
# மறுபடியும்

## கதைச்சுருக்கம்

துளசி (ரேவதி), முரளிகிருஷ்ணாவை (நிழல்கள் ரவி) திருமணம் செய்திருந்தாள். தனது கணவனுக்கும் கவிதா என்பவருக்கும் இடையில் தவறான உறவு இருப்பதை அறிகிறாள். ஆனால் இருவரும் பிரிய மறுக்கின்றனர். துளசி கணவனைப் பிரிந்ததும் கௌரி சங்கர் (அரவிந்த் சாமி) எனும் வேற்று நபர் துளசிக்கு உதவுவதுடன் ஒரு நல்ல நண்பனாகவும் நடந்து கொள்கின்றான். சிறிது காலத்திற்குப் பிறகு மாற்றாள் கணவனைத் திருமணம் செய்த குற்ற உணர்ச்சியில் கவிதா மனநலம் குன்றுகிறாள். ஒரு கட்டத்தில் கவிதா முரளிகிருஷ்ணாவைத் தூக்கி எறிகிறாள். கௌரிசங்கர் துளசிக்கு நெருக்கமான நண்பனாக மாற அதன்பின்னர் தன்னைத் திருமணம் செய்ய வேண்டுகிறான். ஆனால் துளசி அதை நிராகரிப்பதுடன் தனி வழியில் செல்ல முடிவெடுக்கின்றாள்.
# மறுபடியும்

## நடிகர், நடிகையர்

- ரேவதி- துளசி
- நிழல்கள் ரவி- முரளி கிருஷ்ணா
- ரோகிணி - கவிதா "ஆசை அதிகம்" எனும் பாடல் 'சிந்து பைரவி' இராகத்தில் அமைந்துள்ளது. "எல்லோருக்கும் நல்ல காலம்" எனும் பாடல் 'சுத்த தன்யாசி' எனும் இராகத்திலும் "நலம் வாழ" எனும் பாடல் 'மதுகவுன்' எனும் இராகத்திலும் அமைந்துள்ளது.
# மறுபடியும்

## வெளியீடு

இத்திரைப்படம் 14/ஜனவரி/1993-இல் வெளியிடப்பட்டுள்ளது.
# பென்மாக்சின்

**பென்மாக்சின்** (*Benmoxin*) என்பது C<sub>15</sub>H<sub>16</sub>N<sub>2O</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மெபாமாக்சின் என்ற பெயராலும் இச்சேர்மம் அறியப்படுகிறது. நியுரலெக்சு, நெருசில் போன்ற வர்த்தகப் பெயர்களில் சந்தைப்படுத்தப்படுகிறது.  
ஐதரசீன் வகைப்பாட்டில் இதுவொரு மாற்றமுடியாத மற்றும் தேர்வுத்திறனில்லாத மோனோ அமீன் ஆக்சிடேசு தடுப்பியாகக் கருதப்படுகிறது. 1967 ஆம் ஆண்டு தயாரிக்கப்பட்ட இச்சேர்மம் பின்னர் ஐரோப்பாவில் மன அழுத்த எதிர்ப்பு மருந்தாகப் பயன்படுத்தப்பட்டது. ஆனால் இப்பொழுது கைவிடப்பட்டுவிட்டது
.
# ஆரம்பம் பாபி சிங்

**ஆரம்பம் பாபி சிங்** (*Arambam Boby Singh*) என்பவர் இந்தியாவின் மணிப்பூர் மாநிலத்தைச் சேர்ந்த உடல் கட்டுனர் ஆவார். 2010 ஆம் ஆண்டு இந்தியாவின் வாரணாசியில் நடைபெற்ற முதலாவது உடல் கட்டுனர் சாம்பியன் பட்டப்போட்டியில் 75 கிலோ ஆடவர் பிரிவில் முதலிடத்தைப் பிடித்தார். அன்று முதல் இவர் தொடர்ச்சியாக இந்தியாவின் சார்பில் பங்கேற்று வருகிறார். பாபி சிங் மூன்று முறை தெற்காசிய சாம்பியன் பட்டத்தையும் ஐந்து முறை ஆசிய ஆணழகர் பட்டத்தையும், எட்டு முறை உலக ஆணழகர் பட்ட்த்தையும், 12 முறை இந்திய ஆனழகர் பட்டத்தையும் வென்றார்.
# ஆரம்பம் பாபி சிங்

## ஆரம்ப வாழ்க்கை

1975 ஆம் ஆண்டு பிப்ரவரி முதல் நாளில் பாபி சிங் பிறந்தார். இந்தியாவின் வடகிழக்கிலுள்ள சிறிய மாநிலமான மணிப்பூரில் இவர் பிறந்தார். காலஞ்சென்ற ஆரம்பம் இபோம்சா மற்றும் ஆரம்பம் ஓங்பி தாசுமதி தேவி ஆகியோர் இவருடைய பெற்றோர்களாவர். பாபிக்கு இரண்டு வயதாக இருந்தபோது தன்னுடைய தந்தையை இழந்தார். குடும்ப சூழல் காரண\மாக இவரது கல்வி இடைநிலையோடு நின்று போனது. லாங்கோலில் இருந்த இந்திய விளையாட்டு ஆணையத்தில் 1989 ஆம் ஆண்டு உடற்பயிற்சியாளராகச் சேர்ந்தார். சாசசுத்ரா சீமா பால் என்ற நிறுவனத்தில் விளையாட்டு அறிமுக திட்டத்தில் 1993 ஆம் ஆண்டு ஒரு காவலராகப் பணியில் சேர்ந்தார். பின்னர் தன்னுடைய ஆர்வத்தை தடகளத்திற்கு மாற்றிக்கொண்டு 100மீ மற்றும் 200மீ ஓட்டப்பந்தய வீர்ராக மாறினார் .
# ஆரம்பம் பாபி சிங்

## உடல் கட்டுனர்

1995 ஆம் ஆண்டில் பாபி உடல் கட்டுனராக தன்னுடைய புதிய வாழ்க்கையைத் தொடங்கினார். 1996 இல் மணிப்பூர் ஆணழகராக ஒட்டுமொத்த இளையோர் மற்றும் மூத்தோர் பட்டங்களை வென்றார். இதே ஆண்டில் தில்லியில் நடைபெற்ற ஆசிய இளையோர் உடல் கட்டுனர் சாம்பியன் பட்டப் போட்டியில் இந்தியாவின் சார்பாக பங்கேற்றார். 1997 ஆம் ஆண்டில் இந்திய இரயில்வே துறையில் பணியில் சேர்ந்தார். 1998 ஆம் ஆண்டு இந்திய ஆணழகர் என்ற பட்டத்தையும், 2010 ஆண்டில் உலக ஆணழகர் பட்டத்தையும் வென்றார். .
# அச்சாரம்

**அச்சாரம்** 2015 ஆம் ஆண்டு வெளியான தமிழ்த் திரைப்படம். மோகன் கிருஷ்ணா இயக்கியுள்ள இத்திரைப்படத்தில் கணேஷ் வெங்கட்ராமன், முன்னா, பூனம் கவுர் ஆகியோர் முக்கிய கதாபாத்திரங்களில் நடித்துள்ளனர். ஜூன் 19, 2015 ஆம் ஆண்டு இத்திரைபடம் வெளியிடப்பட்டது.
# அச்சாரம்

## நடிப்பு

- கணேஷ் வெங்கட்ராமன் - சூரியா
- முன்னா- சிவா
- பூனம் கவுர் -ரம்யா
- ரேகா
- ஞானதேஷ் அம்பேத்கர்
- ஓஏகே சுந்தர்
- ராஜ்ய லட்சுமி
- ஐஸ்வர்யாதத் - நந்தினி
# பாராஃபின் மெழுகு

**பாராஃபின் மெழுகு** (*Paraffin wax*) என்பது ஒரு மிருதுவான நிறமற்ற திடப்பொருள் ஆகும். பெட்ரோல், நிலக்கரி, ஷேல் எண்ணெய் போன்றவற்றில் இருந்து எடுக்கப்படுகிறது. இது 20 முதல் 40 கார்பன் கொண்ட ஹைட்ரோகார்பன் மூலக்கூறுகளால் ஆன கலவை ஆகும். அறை வெப்ப நிலையில் திடப்பொருளாக உள்ளது. 37° செல்சியசுக்கு மேலாக உருகத் தொடங்குகிறது. இதன் கொதிநிலைப் புள்ளி 370° செல்சியசுக்கும் மேலாக உள்ளது. இம்மெழுகு உராய்வுகள் தடுப்பு, மின் கடத்தாமை, மெழுகுவர்த்தி,கிரையான், போன்றவற்றிற்காகப் பயன்படுத்தப்படுகிறது. சில நேரங்களில் மண்ணெண்ணெய் மற்றும் சில பெட்ரோலியப் பொருட்கள் பாராஃபின் என்று அழைக்கப்பட்டாலும் இவை அதிலிருந்து வேறுபடுகிறது. சாயம் பூசாத மணமூட்டப்படாத பாராஃபின் மெழுகுவர்த்திகள் நிறமற்று அல்லது நீல வெள்ளை நிறமாக உள்ளது.
# பாராஃபின் மெழுகு

## வரலாறு

பாராஃபின் மெழுகு 1830-ம் ஆண்டு ஜெர்மன் வேதியியல் நிபுணர் கார்ல் வான் ரேய்ச்சன்பேக்கால் உருவாக்கப்பட்டது. பிற மெழுகுவர்த்திகளை விடத் தயாரிப்பதற்கு மிக மலிவாக இருப்பதாலும் மாசின்றி எரிவதாலும் மெழுகுவர்த்தி உற்பத்தியில் பாராஃபின் மெழுகு ஒரு பெரும் புரட்சி செய்தது. பாராஃபின் மெழுகு குறைந்த உருகு நிலைப்புள்ளி கொண்டிருந்தாலும் பின்னாளில் ஸ்டீரிக் அமிலம் சேர்ப்பதன் மூலம் இந்தக் குறை நீக்கப்பட்டது.
# பாராஃபின் மெழுகு

## பண்புகள்

பாராஃபின் மெழுகு பொதுவாக வெள்ளை நிறத்தில் நிறமற்று சுவையற்று திடமான மெழுகாக உள்ளது. அதன் உருகுநிலை 46 °C லிருந்து 68 °C க்குள் உள்ளது. அடர்த்தி 900 kg/m3. நீரில் கரைவதில்லை. ஈத்தர், பென்ஜீன், சில எஸ்டர்களில் கரைகிறது.
இவை சிறந்த மின் கடத்தாப் பொருளாகவும் உள்ளது. இதன் எதிர்ப்பு திறன் 10ன் அடுக்கு 13 லிருந்து 10ன் அடுக்கு 17 ஓம் மீட்டர் வரை உள்ளது. வெப்பத்தைச் சேமித்து வைக்க இம்மெழுகு சிறந்த சாதனம். இவை திரவமாகவும் திடப்பொருளாகவும் விற்பனை செய்யப்படுகிறது.
# பாராஃபின் மெழுகு

## பயன்பாடுகள்

மெழுகுவர்த்தி தயாரிப்பு  
காகிதம் மற்றும் துணிகளில் மெழுகுப் பூச்சு  
சில இனிப்பு வகை உணவுகளில் மெழுகுப் பூச்சு.இவை செரிமானத்தின் போது உடையாமல் அப்படியே உடலில் இருந்து வெளியேறுகிறது.  
குவளை, பாட்டில், கேன் போன்றவற்றில் அடைப்பானாகப் பயன்படுகிறது.  
உரங்கள் கட்டி ஆகாமலும் தூசு படியாமலும் ஈரம் ஆகாமலும் இருக்க இவை பயன்படுத்தப்படுகிறது.  
வரையும் கிரையான்கள்.  
ஹைப்ரிட் ராக்கெட்டில் திடப்பொருள் உந்திகளாக பயன்படுகிறது.  
சருக்குப் பலகையில் உராய்வைத் தடுக்கப் பயன்பண்படுகிறது.  
வேசிலின் போன்ற அழகுசாதனப் பொருள் தயாரிப்பில் பயன்படுகிறது.  
நியூட்ரான் கதிர்வீச்சைத் தடுத்தல்.  
மருத்துவக் குணங்களினால் மெழுகுக் குளியலுக்கு பயன்படுகிறது.
# பாராஃபின் மெழுகு

## தொழில்சார் பாதுகாப்பு

சுவாசம், தோல், கண் போன்றவற்றின் மூலமாக இவை மனிதர்களைச் சென்றடைகிறது.
தேசிய தொழில்சார் பாதுகாப்பு மற்றும் சுகாதார நிறுவனம் எட்டு மணி நேர வேலை நேரத்தில் 2mg/m3 அளவிற்கு இதன் வெளிப்பாடு இருக்கலாம் என அளவு நிர்ணயித்துள்ளது.
# கார்போ ஐதரசைடு

**கார்போ ஐதரசைடு** (*Carbohydrazide*) என்பது OC(N<sub>2</sub>H<sub>3</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இது வெண்மை நிறத்தில் நீரில் கரையக்கூடிய திண்மமாகக் காணப்படுகிறது
:OC(NH<sub>2</sub>)<sub>2</sub> + 2 N<sub>2</sub>H<sub>4</sub> → OC(N<sub>2</sub>H<sub>3</sub>)<sub>2</sub> + 2 NH<sub>3</sub>.
சி1 முன்னோடிகள் எனப்படும் கார்பனேட்டு எசுத்தர்களுடன் ஐதரசீனை வினைபுரியச் செய்தும் இதை தயாரிக்க முடியும் .
# கார்போ ஐதரசைடு

## தொழிற்துறை பயன்கள்

- ஆக்சிசன் துப்புரவாக்கி: கொதிகலன்களில் உள்ள ஆக்சிசனை நீக்க கார்போ ஐதரசைடு பயன்படுகிறது. ஆக்சிசன் துப்புரவாக்கிகள் அரிப்பைத் தடுக்கின்றன  
</references>
# பியூரோனசைடு

**பியூரோனசைடு** (*Furonazide*) என்பது படிகத்தன்மையிலுள்ள நிலையான காசநோய் மருந்து ஆகும். இதன் உருகுநிலை 199-201.5 ° செல்சியசு வெப்பநிலையாகும்.
# பியூரோனசைடு

## தயாரிப்பு

பியூரோனோசைடு முதன்முதலில் 1955 ஆம் ஆண்டு தயாரிக்கப்பட்டது. ஐசோனியாசிட்டு மற்றும் 2-அசிட்டைல்பியூரான் போன்றவற்றை எத்தமாலுடன் சேர்த்து தொடர்ந்து வடிகட்டுதல் மூலம் மியாடேக் என்பவர் இதை தயாரித்தார் .
# பியூரோனசைடு

## பயன்பாடுகள்

பியூரோனசைடு ஒரு நிலையான பாக்டீரிய எதிர்ப்புச் செயலைக் காட்டுகிறது .காசநோய் நுண்ணுயிர் எதிர்ப்பியான ஐசோனியாசிட்டு மருந்தைவிட சற்று அதிக தீவிரமாக இது செயல்படுகிறது என்று கினியா பன்றியில் மேற்கொள்ளப்பட்ட ஆய்வுகள் தெரிவிக்கின்றன . மேலும் இம்மருந்து ஒப்பீட்டளவில் குறைந்த நச்சுத்தன்மை கொண்டதாக உள்ளது. சராசரி உயிர் கொல்லும் அளவு (எலி வாய்வழி) 2,600 மி.கி / கி.கி என அறிவிக்கப்பட்டுள்ளது .
# அக்னி பார்வை (திரைப்படம்)

**அக்னி பார்வை** (*Agni Paarvai*) என்பது 1992 இல் வெளியான குற்றவியல் சார்ந்த தமிழ் திரைப்படமாகும். இத்திரைப்படத்தை பி. மாதவன் இயக்கியிருந்தார். இத்திரைப்படத்தில் சு. திருநாவுக்கரசர், நிழல்கள் ரவி, சரண்யா பொன்வண்ணன், ராம்குமார், அஞ்சு ஆகியோர் முன்னணிக் கதாபாத்திரங்களில் நடித்திருந்தனர். இத்திரைப்படத்தை எஸ். செல்வரத்தினம் தயாரித்திருந்தார். இசைஞானி இளையராஜா இத்திரைப்படத்திற்கு இசையமைத்தார். 1992/பிப்ரவரி /7 ஆம் திகதி வெளியிடப்பட்டது.
# அக்னி பார்வை (திரைப்படம்)

## கதைச்சுருக்கம்

ராஜா (சு. திருநாவுக்கரசர்) ஒரு நேர்மையான காவல் அதிகாரி. அவர் புதிய திணைக்களம் ஒன்றிற்கு இடமாற்றம் பெற்று வருகின்றார். அவ்வூர் அவருக்கு புதிதாகும். அவ்வூரில் உள்ள அரசியல் வாதி இன்பசேகரன் (நிழல்கள் ரவி) அனைத்தையும் தனது கட்டுப்பாட்டின் கீழ் வைத்திருந்தான். இன்பசேகரனோ, ராஜாவை தன்பிடிக்குள் கொண்டுவர விரும்பியபோது ராஜாவோ அதனை நிராகரித்தான். அதேநேரம் சுந்தர் (ராம்குமார்) அமைச்சரின் மகளை காதலிக்க அவளோ அவனை முன்னர் ஒருமுறை கல்லூரியில் அவனிடம் தோற்றதிற்காக பழிவாங்குகிறாள். சுந்தர் ஏழைமாணவன் அவன் அதன்பின்னர் கல்லூரியில் இருந்து விரட்டப்பட்டான்.பின்னர் ஆட்டோ ஓட்டுனராக மாறுகிறான். அதன்பிறகு இன்பசேகரின் சகோதரன் ராஜாவின் சகோதரியை கொன்றுவிடுகிறான். அதற்காக ராஜா இன்பசேகரனை பழிவாங்குவதாக சபதம் எடுக்கிறான். அதன்பின்னர் ராஜா என்ன செய்கிறான் என்பது மீதிக்கதை.
# அக்னி பார்வை (திரைப்படம்)

## நடிகர்கள்

- சு. திருநாவுக்கரசர் - காவல் ஆய்வாளர்
- நிழல்கள் ரவி - எம். எல். ஏ இன்பசேகரன்
- சரண்யா பொன்வண்ணன் - சீதா
- ராம்குமார் - சுந்தர்
- அஞ்சு - சாந்தி
- கே. ஆர். விஜயா - ராஜாவின் தாய்
- ராதாரவி - அமைச்சர் திருமூர்த்தி
- எஸ். எஸ். சந்திரன் - தேவராஜ்
- சின்னி ஜெயந்த்
- அமிர்தராஜ்
- டிஸ்கோ சாந்தி
- பூரணி
- தீபா
- எஸ். என். லட்சுமி
- வாசுகி - பாக்கியலட்சுமி
- சத்யபிரியா
- பேபி சத்யா
- மாஸ்டர் டிங்கு
- எஸ். செல்வரத்தினம்
# அக்னி பார்வை (திரைப்படம்)

## இசை

இத்திரைப்படத்திற்கு இசைஞானி இளையராஜா இசையமைத்திருந்தார். இத்திரைப்படத்தின் இசை வெளியீடு 1992 ம் ஆண்டு நடைபெற்றது. இத்திரைப்படத்தின் பாடல்வரிகளை வாலி, கங்கை அமரன், புலமைப்பித்தன் மற்றும் குருவிக்கரம்பை சண்முகம் ஆகியோர் எழுதியுள்ளனர்.  
இத்திரைப்பட பாடல்களை மலேசியா வாசுதேவன், சுவர்ணலதா, மனோ, கே. எஸ். சித்ரா, எஸ். ஜானகி ஆகியோர் பாடியுள்ளனர்.
# விக்கிப்பீடியா:பயிற்சி (பகுப்புகள்)

**பகுப்புகள் குறித்தான பயிற்சி மற்றும் வழிகாட்டல் பக்கம்**
# விக்கிப்பீடியா:பயிற்சி (பகுப்புகள்)

## தமிழ்த் திரைப்படங்கள்

- இந்தியர்களால் தயாரிக்கப்பட்டு, இந்தியாவில் வெளியாகும் தமிழ்த் திரைப்படங்கள் குறித்த கட்டுரைகளில் கீழ்காணும் இரண்டு பகுப்புகளை கண்டிப்பாக இடுதல் வேண்டும்.
1. '''[[:
1. '''  
- ''[[:
# ஹைட்ரோஃபோனிக்ஸ்

விளக்கம்  
ஹைட்ரோபோனிக்ஸ் என்பது மண்ணைப் பயன்படுத்தாமல் வேறு சில ஊடகங்கள், நீர் மற்றும் ஊட்டச்சத்துக்களைப் பயன்படுத்தி தாவரங்களை சிறிய பரப்பளவில் வளர்ப்பது ஆகும். தாவரத்தை வளர்ப்பதற்கு நிலம் தேவைப்படாது. சிமெண்ட் தரை போட்ட அறையில் கூட வளர்க்கலாம்.  
படிநிலைகள்  
முக்கியமான Nutrient Film Technique முறையிலான ஹைட்ரோபோனிக்ஸ் சாகுபடியைப் பார்க்கலாம்.  
° முதலில் வளர்ப்பு இடத்தைத் தேர்வு செய்து கொள்ள வேண்டும்.  
° PVC குழாய்களை படத்தில் காட்டியவாறு சாய்வாக அமைத்துக் கொள்ள வேண்டும்.  
° குழாயில் குறிப்பிட்ட இடைவெளியில் துளையிட்டு அதில் சிறிய பிளாஸ்டிக் தொட்டிகளை இடம்பெறச் செய்யவும்.  
° துளைகள் கொண்ட பிளாஸ்டிக் தொட்டியில் (netted pot) ROCKWOOL என்ற ஊடகத்தை நிரப்பவும்.  
° ஊடகத்தை நிரப்பிய பின்னர் விதைகளைத் தூவ வேண்டும்.  
° அடுத்த கட்டமாக தாவரத்திற்கு ஏற்ற அளவு, நீரில் கரையக்கூடிய ஊட்டச்சத்துக்களை (fertilizers) பாசன நீருடன் கலந்து PVC குழாய்கள் வழியாக செலுத்தவும்.  
° விதை முளைத்து, வேர்கள் பிளாஸ்டிக் தொட்டியின் துளைகள் வழியே வெளிச்சென்று தேவையான நீரையும் ஊட்டச்சத்தையும் எடுத்துக் கொள்ளும்.  
° இவ்வூட்டச்சத்து கலந்த நீரானது (pH 6.0- 6.5), சாய்வாக அமைக்கப்பட்ட PVC குழாய்கள் மூலம் மறுசுழற்சி அடைந்து கொண்டே இருக்கும்.  
° பம்ப் மூலம் மறுசுழற்சி அடைந்து தேவையான காற்றோட்டம் வேர்ப் பகுதிக்கு கிடைக்கும்.  
° சரியான நேரத்தில் தாவரத்தை அறுவடை செய்யலாம்.  
வளர்க்கக் கூடிய தாவரங்கள்  
விரைவில் வளரக் கூடிய கீரை வகைகளை இம்முறையில் வளர்க்கலாம். சல்லி வேருடைய தாவரங்களை வளர்க்கலாம். எ.கா. ஸ்ட்ராபெர்ரி, லெட்யூஸ், புதினா, கொத்தமல்லி மற்றும் கீரை வகைகள்.  
நன்மைகள்  
■ களர்நிலத்தைப் பற்றிய கவலை இல்லை  
■ குறைந்த இடமே போதுமானது  
■ தரமான விரைவான மகசூல் கிடைக்கும்  
■ பூச்சி மற்றும் நோய்த் தாக்கல் மிக குறைவு  
■ நகரப் பகுதிகளில் நடைமுறைப் படுத்தினால் நல்ல லாபம் கிடைக்கும்  
பின்னடைவு  
● முதலீடு மிக அதிகம்  
● ஊட்டச்சத்து கலந்த நீரின் pH மற்றும் ECஐ கவனத்தில் கொள்ள வேண்டும்  
● பம்ப் மின்சாரத்தை சார்ந்தது
# மீன் குழம்பும் மண் பானையும்

**மீன் குழம்பும் மண் பானையும்** (Meen Kuzhambum Mann Paanaiyum) அமுதேஸ்வர் எழுதி இயக்கி 2016இல் வெளிவந்த தமிழ் நகைச்சுவைத் திரைப்படம் படமாகும். இது மேற்கு மலேசியா, இந்தோனேசியா, மற்றும் கம்போடியா போன்ற பகுதிகளில் படமாக்கப்பட்டுள்ளது. இதனை துஷ்யந்த் ராம்குமார் தயாரித்துள்ளார். இப்படத்தில் பிரபு, காளிதாஸ் ஜெயராம், ஆஷ்னா சாவேரி மற்றும் பூஜா குமார் ஆகியோர் முக்கிய கதாபாத்திரங்களில் நடித்துள்ளனர். இது நடிகர் பிரபுவின் 200வது படமாகும் 2015இல் இதன் படப்பிடிப்பு தொடங்கப்பட்டு 2016இல் வெளி வந்ததுள்ளது. நடிகர் கமல் ஹாசன் சிறிய வேடத்தில் நடித்துள்ளார்.
# மீன் குழம்பும் மண் பானையும்

## கதைச்சுருக்கம்

அண்ணாமலை தாயில்லாத தனது மகன் கார்த்திக்குடன் மலேசியாவில் ஒரு இந்திய உணவு விடுதியை நடத்தி வருகிறார். அவர் தனது மகன் மேல் மிகுந்த அன்பு கொண்டு எப்போதும் அருகிலேயே இருக்க விரும்புகிறார். ஆனால் , விளையாட்டுப் பிள்ளையான கார்த்திக்கோ தனது நண்பர்களுடனே நேரத்தை செலவிடுகிறான். கார்த்திக், பவித்ரா எனற பெண் மேல் காதல் கொள்கிறான். மாலா அண்ணாமலையின் சமையலை கண்டு அவரை நேசிக்கிறார். தன்னைவிட நண்பர்களுக்கு முக்கியத்துவம் அளிப்பது கண்டு அண்ணாமலை கவலை கொள்கிறார். அவர்கள் ஒரு சாதுவை சந்திகின்றனர். அந்த சாது அவர்களின் ஆன்மாவை இருவருக்கும் இடமாற்றம் செய்கிறார். இப்போது அண்ணாமலை கல்லூரிக்கும் ,கார்த்திக் உணவு விடுதிக்கும் செல்கின்றனர். அண்ணாமலை கார்த்திக், பவித்ராவின் அன்பைப் புரிந்துகொள்கிறார் , அதேபோல உணவு விடுதியில் எதிர்கொள்ளும் பிரச்சனகளை கார்த்திக்கும் புரிந்து கொள்கிறான். முடிவில் கார்த்திக் அவனது தந்தையிடம் மன்னிப்பு கேட்க, பின்னர் இருவரும் ஆன்மாவை மாற்றிக் கொள்கின்றனர். முடிவில் கார்த்திக், பவித்ரா இருவரும் இணைகிறார்கள்.
# மீன் குழம்பும் மண் பானையும்

## நடிகர்கள்

- அண்ணாமலையாக பிரபு
- கார்த்திக்காக காளிதாஸ் ஜெயராம்
- பவித்ராவாக ஆஷ்னா சாவேரி
- மாலாவாக பூஜா குமார்
- பவித்ராவின் தாயாக ஊர்வசி
- கௌரவத் தோற்றத்தில் கமல் ஹாசன்
- மற்றும் பலர்
# மீன் குழம்பும் மண் பானையும்

## தயாரிப்பு

இப்படத்தை துஷ்யந்த் ராம்குமார் தயாரிக்க, இயக்குநர் சுசீந்திரன் அவர்களிடம் உதவி இயக்குநராக பணியாற்றிய அமுதேஸ்வர் இப்படத்தை எழுதி இயக்கியுள்ளார்.
# மீன் குழம்பும் மண் பானையும்

## ஒலித்தொகுப்பு

இப்படத்தின் ஒலித்தொகுப்பை டி. இமான் மேற்கொண்டுள்ளார்.
# பியசீலி விஜேகுணசிங்க

**பியசீலி விஜேகுணசிங்க** (பிறப்பு :2 பெப்ரவரி 1943 , இறப்பு :2 செப்டம்பர் 2010)இலங்கை இலக்கிய திறனாய்வாளரும், ட்ரொட்ஸ்கி மற்றும் மார்க்சிய அறிஞரும் இலங்கை சோசலிச சமத்துவக் கட்சியின் உறுப்பினரும் ஆவார். விஜி குணசிங்கா கொழும்பு பல்கலைக்கழகத்தின் சிங்களத் துறையின் தீன் பணி புரிந்துள்ளார். 44 வருடங்கள் விரிவுரையாளராகவும் கடமையாற்றினார். இவர் சோசலிச சமத்துவக் கட்சியில் 1968 முதல் அவரது இறுதிக்காலம் வரை உறுப்பினராக இருந்தார்.
# பியசீலி விஜேகுணசிங்க

## வாழ்க்கை

பியசீலி விஜே குணசிங்க இலங்கை பேராதனை பல்கலைக்கழகத்தில் மாணவராக கல்வி கற்கும் போதே முக்கிய அரசியல் போராட்டங்களை நடத்தினார். 1968ஆம் ஆண்டு புரட்சிகர கம்யூனிஸ்ட் லீகில் இணைந்து சோசலிசம் மற்றும் சர்வதேசிய வாதியாக மாறினார். புரட்சிகர சோசலிச லீக் பின்னால் சோசலிச சமத்துவக் கட்சி (SEP) என்ற பெயரைப் பெற்றது. இவர் பிரித்தானியாவில் புரட்சிகர கட்சியில் செயற்பட்டு கொண்டு தமது முதுகலை பட்ட படிப்பை தொடர்ந்தார்.  
மாக்சிய இலக்கிய திறனாய்வு தொடர்பாக புத்தகங்களை எழுதியும் இத்தலைப்பில் பல விரிவுரைகள் வழங்கியுள்ளார். கொழும்பு பல்கலைக்கழகத்தில் சிங்களத்துறையில் பேராசிரியராகப் பணிபுரிந்துள்ளார். அங்கு மார்க்சிய இலக்கிய திறனாய்வு தொடர்பாக கற்பித்தார். குணசிங்க மார்க்சிய புத்தகங்களை சிங்களத்தில் மொழிபெயர்த்துள்ளார்.  
விஜேகுணசிங்க சோசலிச சமத்துவ கட்சியின் பொதுச் செயலாளர் விஜே டயஸ் என்பவரை மணமுடித்தார். இவர்களுக்கு கீர்த்தி என்ற மகன் உள்ளார்.  
2010ஆம் ஆண்டு செப்டம்பர் மாதம் 67ம் வயதில் காலமானார்.
# பியசீலி விஜேகுணசிங்க

## புத்தகங்கள்

பின்வரும் புத்தகங்களை சிங்களத்தில் எழுதியுள்ளார்.  
- இலக்கியத்தில் ஒரு பொருள் முதல்வாத ஆய்வு (1982) A Materialist Study of Literature (1982)
- நவீன சிங்கள இலக்கியத் திறனாய்வில் மார்க்சிஸ்ட் ஆய்வு (1987) A Marxist Study of Modern Sinhala Literary Criticism
- கலை திறனாய்வில் மார்க்சிய கொள்கைகள் சுசரிதா கம்லதாவிற்கு பதில் (1995) A Reply to Susaritha gamlatha Marxist principles on Criticism of Art
- சிறிய விசயங்களின் கடவுள் (விமர்சனம் மற்றும் பதில்) The god of small things (2004)
# பியசீலி விஜேகுணசிங்க

## மொழிபெயர்ப்பு

பின்வரும் ஆங்கில புத்தகங்களை சிங்களத்தில் மொழிபெயர்த்தார்.  
.  
- நான்காம் அகில வரலாற்றில் கெரி ஹெலியும் அவரிடைய இடமும் (1993) Gerry healy and his place inthe history of the fourth international
- நாம் பாதுகாக்கும் பாரம்பரியம்(1990) The heritage defend by David North
- போல்ஷி மற்றும் அவந்த்-கார்டே கலைஞர்கள் (1993) Bolshevism and the Avant-Garde Artists
- சோசலிசத்தின் அழகியல் கூறுகள் எழுதியவர் டேவிட் வால்ஸ் (1998) A Aesthetic component of socialism by David Walsh
- மார்க்சியத்தின் பாதுகாப்பு எழுதியவர் லியோன் ட்ரொட்ஸ்கி In defense of Marxism by Leon Trotsky
# வாசுகி (திரைப்படம்)

**வாசுகி (**vasuki**)** என்பது 1997 இல் வெளிவந்த நகைச்சுவை நாடகத் தமிழ் திரைப்படமாகும். இத்திரைப்படத்தை கஸ்தூரி ராஜா இயக்கியிருந்தார். ஜீ. வீ. ஆனந்தனின் "*ஆனந்த் மூவி* *லண்ட்* " இத்திரைப்படத்தை தயாரித்திருந்தது. ராஜேந்திர பிரசாத், ஊர்வசி ஆகியோர் இத்திரைப்படத்தில் முன்னணி கதாபாத்திரங்களில் நடித்தனர். இசைஞானி இளையராஜா இத்திரைப்படத்திற்கு இசையமைத்தார். அக்டோபர் 30, 1997 இல் வெளியிடப்பட்டது. இத்திரைப்படம் தெலுங்கில் "பெல்லி கொடுக்கு அம்மவடுதுனு" எனும் பெயரில் மொழியாக்கம் செய்து வெளியிடப்பட்டது.
# வாசுகி (திரைப்படம்)

## கதைச்சுருக்கம்

வாசுகி (ஊர்வசி) அவளுடைய பால்கார அண்ணன் கபாலி (ஜனகராஜ்) மற்றும் அண்ணி பச்சையம்மா (ஜெயச்சித்ரா) ஆகியோருடன் வசித்து வந்தாள். ஒருநாள் அவர்களின் உறவினரான ராமசாமி (விசு) பெரும் தொகைப்பணத்துடன் அவர்களைப் பார்ப்பதற்கு வந்தார். அவர்களை ஓர் உதவிசெய்யும் படியும் வேண்டினார்.  
முன்பு ராமசாமியின் மகள் பணக்கார மாப்பிள்ளையை (தலைவாசல் விஜய்) திருமணம் செய்திருந்தாள். ஆனாலும் அவர்களிற்கு அளிக்க வேண்டிய வரதட்சணையை அளிக்க முடியாமல் இருந்தார். இதனால் மாப்பிள்ளையின் தாய் பார்வதம் (லதா) ராமசாமியின் மகளை தினமும் துன்புறுத்தினாள். பார்வதம் தனது மகனிற்கு இரண்டாவது திருமணத்திற்கும் ஏற்பாடு செய்தாள். எனினும் ராமசாமி பணத்தை திரட்டினார். இருந்தாலும் அது பயனற்றுப்போனது.  
இதற்காக பார்வதத்தை பழிவாங்க முடிவுசெய்து வாசுகியின் உதவியை நாடுகின்றார். வாசுகியும் ஒரு பணக்கார பெண்போல வேடமிட்டு பார்வதத்தை ஏமாற்றி அவரின் இரண்டாவது மகன் பாலுவை (ராஜேந்திர பிரசாத்) திருமணம் செய்கிறாள். அதன்பிறகு என்ன நடக்கிறது என்பது மீதிக்கதை.
# வாசுகி (திரைப்படம்)

## நடிகர்கள்

- ராஜேந்திர பிரசாத் - பாலு
- ஊர்வசி - வாசுகி (கோடீஸ்வரி)
- விசு - ராமசாமி
- ராதாரவி- பக்கிரி
- ஜனகராஜ் - கபாலி
- ராம்ஜி
- மலேசியா வாசுதேவன்
- லதா - பார்வதம்
- ஜெயசித்ரா - பச்சையம்மா
- தலைவாசல் விஜய்
- பாண்டு - பொலிஸ் அதிகாரி
- சுரேஷ் சக்கரவர்த்தி
- உத்ரா
- கிரண் மோய்
- சண்முகசுந்தரி
- டப்பிங் ஜானகி
- பயில்வான் ரங்கநாதன்
- பசி நாராயணன்
- திடீர் கண்ணையா
- பெரிய கருப்புத் தேவர்
- சப்ளின் பாலு
- குஷ்பூ (சிறப்புத் தோற்றம் )
# வாசுகி (திரைப்படம்)

## இசை

இத்திரைப்படத்திற்கு இளையராஜா இசையமைத்திருந்தார். 1997 ஆம் ஆண்டு இசை வெளியிடப்பட்டது. பாடல் வரிகளை கஸ்தூரி ராஜா எழுதினார்.
# முனைய துணைக்கோள் ஏவுகலம்-சி44

**முனைய துணைக்கோள் ஏவுகலம் -சி44 (PSLV-C44)** இந்திய முனைய துணைக்கோள் ஏவுகல வரிசையில் 46ஆவது ஏவுதல் ஆகும். இந்த ஏவுகலம் சனவரி 24, 2019 அன்று இந்திய சீர் நேரம் 23.37 அளவில் விண்ணில் செலுத்தப்பட்டது. இந்த ஏவுகலம் மைக்ரோசாட்-ஆர் மற்றும் கலாம்சாட்-வி2 ஆகிய செயற்கைக் கோள்களை விண்வெளியில் நிலைநிறுத்தியுள்ளது. இவற்றில் கலாம்சாட்-வி2 என்பது சென்னையைச் சார்ந்த ஸ்பேஸ் கிட்ஸ் அமைப்பின் தயாரிப்பாகும். இந்தக் குழுவில் ரிபத் சாரூக் தலைமையில் தமிழக பள்ளி மாணவர்கள் உருவாக்கிய செயற்கைக் கோள் ஆகும். இந்த செயற்கைக்கோளின் ஆயுள் 2 மாதங்களாகும். கலாம்சாட்-வி2 செயற்கைக் கோளின் எடை 1 கிலோ 260 கிராம் ஆகும். வழக்கமாக பிஎஸ்எல்சி ஏவுகலத்தின் நான்காவது பிரிவு விண்வெளியிலேயே கைவிடப்படும். ஆனால் இந்த பிஎஸ்எல்வி சி44 ஏவுகலத்தின் நான்காம் பிரிவு சோதனை முயற்சிகளுக்காக விண்வெளியில் பயன்படுத்தப்பட உள்ளது. மற்றொரு செயற்கைக்கோளான மைக்ரோசாட்-ஆர் பாதுகாப்பு ஆராய்ச்சி மற்றும் வளர்ச்சி அமைப்பின் ஆராய்ச்சிக்காக விண்ணில் செலுத்தப்பட்டுள்ளது.
# அறிவியலில் பெண்கள்

**அறிவியலில் பெண்கள்** (Women in science) என்பது பழங்காலம் முதல் இன்றுவரை அறிவியலில் பெண்கள் ஆற்றியுள்ள பங்கினைக் குறிக்கும். பழங்காலம் முதலே பெண்கள் அறிவியலில் குறிப்பிடத்தக்க பங்களிப்புகளை செய்து வந்துள்ளனர். பாலினம் மற்றும் அறிவியலில் ஆர்வமுள்ள வரலாற்று ஆய்வாளர்கள், அறிவியலில் பெண்களின் சாதனைகள், அதை முடிப்பதற்கான பெருமுயற்சிகள் எனப் பதிவு செய்து வைத்துள்ளனர். தனது சாதனைகளுக்காக அவர்கள் எதிர்கொண்ட தடைகள், அவரகளின் பணிக்காக செயல்படுத்திய உத்திகள், குழு ஆய்வுகள், முக்கிய அறிவியல் இதழ்களிலும் பிற வெளியீடுகளிலும் அங்கீகரிக்கப்பட்டமை ஆகியவை பதிவு செய்யப்பட்டுள்ளன. சமூகம், வரலாறு, விமர்சனம் இவையனைத்தையும் தாண்டி, தன் அறிவுசார் ஒழுக்கத்தை வெளிப்படுத்தி தனது உரிமையை நிலைநாட்டியுள்ளனர்.  
முந்தைய பல நாகரிகங்களில் பெண்கள் மருத்துவத்துறையில் ஈடுபட்டிருந்தனர். பண்டைய கிரேக்கத்தில் பெண்களுக்காக இயல் மெய்யியலில் வாய்ப்புகள் இருந்தன. கி. பி. இரண்டாம் நூற்றாண்டில் பெண்கள் இரசவாதம் என்னும் துறையில் பங்களித்துள்ளனர். இடைக்காலத்தில் பெண்கள் கல்வி கற்பதற்கான இடமாக அருட்சகோதரி மடங்கள் இருந்தன. இது போன்ற சில சமூகங்களில் பெண்கள் அறிவார்ந்த ஆய்வுப்பணிகளில் ஈடுபட வாய்ப்புகள் வழங்கப்பட்டன. பதினோராம் நூற்றாண்டு இடைக்காலப் பல்கலைக்கழகங்கள் தோற்றம் கண்டபோது, பெரும்பாலான பெண்கள் பல்கலைக்கழகக் கல்வியிலிருந்து விலக்கப்பட்டனர். மருத்துவத்துறையில் பெண்கள் கல்வி கற்பதற்கான சுதந்திரம் மற்ற இடங்களில் இருந்ததைக் காட்டிலும் இத்தாலியில் அதிகமாக இருந்தது. பதினெட்டடாம் நூற்றாண்டில் அறிவியல் துறை ஆய்வுகளில் ஈடுபட்டு பல்கலைக்கழகத் தலைவராக உயர்ந்த முதல் பெண் அறிவியலாளர் லாரா பாசி ஆவார். இவர் இத்தாலியைச் சேர்ந்த அறிவியலாளர் ஆவார்.  
பதினெட்டாம் நூற்றாண்டில் பாலின வரையரைகள் பெரிதாக இருந்த போதும், பெண்கள் அறிவியல் துறையில் மிகப்பெரிய முன்னேற்றம் கண்டனர். தான் வாழும் சமூகத்தில் பெண்களின் சாதனைகள் விலக்கிவைக்கப்பட்ட போதும் படித்த சமூகங்கள் பெண்களை அங்கீகரித்து ஏற்றுக்கொள்ளத் தொடக்கின. பத்தொன்பதாம் நூற்றாண்டின் பின்பகுதியில் மகளிரில் கல்லூரிகள் அதிகரிக்கத் துவங்கின. அதன்மூலம் பெண்களுக்கான கல்வியும் பெண் அறிவியலாளருக்கான வேலை வாய்ப்புகளும் அதிகமாகின. 1903 ஆம் ஆண்டில் இயற்பியலுக்கான நோபல் பரிசு பெற்ற முதல் பெண் அறிவியலாளர் மேரி கியூரி ஆவார். மேலும் 1911 இல் வேதியலில் இவரின் கதிரியக்கம் குறித்த ஆய்வுகளுக்கு நோபல் பரிசு பெற்றார். இரட்டை நோபல் பரிசு பெற்ற முதல் பெண் இவரே ஆவார். 1901 முதல் 2010 வரை நாற்பது பெண்கள் இதுவரை நோபல் பரிசு பெற்றுள்ளனர். இவற்றில் பதினேழு பெண்கள் இயற்பியல், வேதியல், மருத்துவம் ஆகிய துறைகளில் நோபல் பரிசு பெற்றுள்ளனர்.  
== மேற்கோள்=
# பியசிலி விஜகுணசிங்க

**பியசிலி விஜகுணசிங்க** (Piyaseeli Wijegunasinghe பிறப்பு: 1943) இலங்கையைச் சேர்ந்த இலக்கிய திறனாய்வாளரும், ட்ரொட்ஸ்கி மற்றும் மார்க்சிய அறிஞரும் இலங்கை சோசலிச சமத்துவக் கட்சியின் உறுப்பினரும் ஆவார். விஜி குணசிங்கா கொழும்பு பல்கலைக்கழகத்தின் சிங்களத் துறையின் தலைவராகவும் 44 வருடங்கள் விரிவுரையாளராகவும் பணியாற்றியுள்ளார். சோசலிச சமத்துவக் கட்சியில் 1968 முதல் அவரது இறுதிக்காலம் வரை உறுப்பினராக இருந்தார்  
<small>பியசிலி விஜகுணசிங்க 20 பெப்ரவரி 1943 ஆம் ஆண்டு தென் இலங்கையில் காலி நகரத்துக்கு அருகில் அமைந்துள்ள அப்புகல என்னும் கிராமத்தில்</small> பிறந்தார். தமது ஆரம்பக் கல்வியை மகமொடர கிராம பாடசாலையில் கற்றார். பின் காலியில் அமைந்துள்ள <small>சவுத்லேன்ட் மகளிர்</small> கல்லூரியில் கல்வி கற்றார். பட்டப்படிப்பை பேராதனை பல்கலைக்கழகத்தில் மேற்கொண்டார். விஜய குணசிங்கா பேராதனைப் பல்கலைக்கழகத்தில் கல்வி கற்கும் போதே சில அரசியல் போராட்டங்களை நடத்தினார். 1968 ஆம் ஆண்டு புரட்சிகர கம்யூனிஸ்ட் லீகில் இணைந்து சோசலிசம் மற்றும் சர்வதேசிய வாதியாக மாறினார். புரட்சிகர சோசலிச லீக் பின்னால் சோசலிச சமத்துவக் கட்சி (SEP) என்ற பெயரைப் பெற்றது. பிரித்தானியாவில் புரட்சிகர கட்சியில் செயற்பட்டு கொண்டு தமது முதுகலை பட்ட படிப்பை தொடர்ந்தார்  
இவர் சோசலிச சமத்துவ கட்சியின் பொதுச் செயலாளர் விஜேடயஸ் என்பவரை 1967ஆம் ஆண்டு திருமணம் முடித்தார். இவர்களுக்கு கீர்த்தி என்ற மகன் உள்ளார்.  
பியசிலி புற்றுநோயினால் பாதிக்கப்பட்டு தனது 2 செப்டம்பர் 2010 இல் தமது அறுபத்தேழாம் வயதில் காலமானார்.
# மாருதி (ஓவியர்)

**வெ. இரங்கநாதன்** என்ற இயற்பெயர் கொண்ட **மாருதி** (28 ஆகத்து 1938 – 27 சூலை 2023), தமிழ்நாட்டைச் சேர்ந்த ஓவியர் மற்றும் ஆடை வடிவமைப்பாளர் ஆவார். கண்மணி, பொன்மணி, விகடன், குமுதம், குங்குமம் போன்ற இதழ்களுக்கு அட்டைப்படமும், கதை கவிதைகளுக்கு ஏற்ற ஓவியங்களும் வரைந்துள்ளார். தமிழக அரசு இவருக்கு கலைமாமணி விருது தந்துள்ளது.
# மாருதி (ஓவியர்)

## வாழ்க்கை வரலாறு

இரங்கநாதன் புதுக்கோட்டையில் 1938, ஆகஸ்டு 28 அன்று டி.வெங்கோப ராவ், பத்மாவதி பாய் ஆகியோருக்கு மகனாகப் பிறந்தார். இவர்கள் மராத்திய குடும்பத்தைச் சேர்ந்தவர்கள். வெங்கோப ராவ் ஆசிரியராக பணி செய்தார். அதனால் வீட்டில் கிடைக்கும் சாக்பீஸைக் கொண்டு இரங்கநாதன் ஓவியம் வரையக் கற்றுக்கொண்டார்.  
இரங்கநாதன் புதுக்கோட்டையில் எஸ்.எஸ்.ல்.சி வரைப் படித்துள்ளார்.
அந்த இதழில் *அய்யோ பாவம்* என்ற தலைப்பிலான சிறுகதைக்காக ஓவியம் வரைந்திருந்தார்.  
இவருக்கு தமிழக முன்னாள் முதல்வர் எம். ஜி. ஆர் ஓவியப் பணிகளையும், வீடும் தந்தார்.
# மாருதி (ஓவியர்)

## இவற்றையும் காண்க

- தஞ்சாவூர் ஓவியப் பாணி
- நீர்வர்ணம்
- ஓவியத்தின் வரலாறு
- இந்துக்களின் ஓவியக் கலை மரபு
- சித்தன்னவாசல்
# எஸ். இளையராஜா

**எஸ். இளையராஜா** (*S. Ilayaraja*, 4 ஏப்பிரல் 1979 – 6 சூன் 2021) என்பவர் தமிழக ஓவியர்களுள் ஒருவர். இவர் தமிழ்நாட்டில் உயிரோவியப் பாணி ஓவியங்களை வரைவதில் முன்னணி ஓவியராக இருந்தார். இந்தியா, சிங்கப்பூர், மலேசியா, அமெரிக்கா என உலக அளவில் பல கண்காட்சிகளை நடத்தியுள்ளார். விகடன் இதழ்களில் இவருடைய ஓவியங்கள் வெளிவந்தன.
# எஸ். இளையராஜா

## வாழ்க்கைக் குறிப்பு

இவர் கும்பகோணம் அருகே செம்பியவரம்பல் எனும் கிராமத்தைச் சேர்ந்தவர். தந்தை தச்சுத் தொழில் செய்பவர். குடும்பத்தில் இவர் கடைசி. ஐந்து அண்ணன்மாரும், ஐந்து அக்காமாரும் உள்ளனர்.  
கும்பகோணம் டவுன் மேல்நிலைப் பள்ளியில் பள்ளிப்படிப்பை 1996 இல் முடித்தார். 2001 ஆம் ஆண்டு கும்பகோணம் ஓவியக் கல்லூரியில் படித்துப் பட்டம் பெற்றவர்.
# எஸ். இளையராஜா

## திரைத்துறை

இவர் இயக்குநர் பார்த்திபன் இயக்கிய இவன் திரைப்படத்தில் உதவி இயக்குனராகப் பணியாற்றியுள்ளார்.
# ஊடா யாயா சோகுபி

**ஊடா யாயா சோகுபி** (Huda Yahya Zoghbi,Arabic: هدى الزغبي) (1954-), எனப்படும் ஹுடா எல் ஹிப்ரி, இவரது பணி இரெட் நோய்த்தொகை மற்றும் சிறுமூளையில் ஏற்படும் ஸ்பைனோ செரிப்ரல் அட்டாக்சி வகை-1 ஆகியவற்றைப் பற்றிய தெளிவான நுட்பங்களை அறிய உதவியது. 2017 இல் கனடாவின் *கெய்டுனர் *விருது, வாழ்க்கை அறிவியலுக்கான *பிரேக்த்ரூ *பரிசு ஆகியவற்றைப் பெற்றுள்ளார்.
# ஊடா யாயா சோகுபி

## இளமையும் கல்வியும்

ஊடா சோகுபி 1954 இல் லெபனானின் பெய்ரூத் நகரில் பிறந்தார். வில்லியம் சேக்சுபியர், ஜேன் ஆஸ்டின், வில்லியம் வேர்ட்ஸ்வொர்த் ஆகியோரின் படைப்புகளை பள்ளியில் விரும்பிப்படித்தார். பல்கலைக்கழகத்தில் தொடர்ந்து இலக்கியம் படிக்க விரும்பினார். ஆனால் இவரது தாயார், மத்திய கிழக்கு நாடுகளில் பிறந்த ஒரு பெண் தன்னை பாதுகாப்பாகவும், சுதந்திரமானவளாகவும், சுயமாக நிலைநிறுத்திக்கொள்ள வேண்டுமெனில் அறிவியல் படிக்க வேண்டுமென இவரை உயிரியல் படிக்க ஒத்துக்கொள்ள வைத்தார். சோகுபி, 1973 இல் பெய்ரூத்தில் உள்ள அபெரிக்கப் பல்கலைக்கழகத்தில் உயிரியல் பிரிவில் சேர்ந்தார். பின்னர் இரண்டாண்டுகளில் பல்கலைக்கழகத்தின் மருத்துவக்கல்லூரியில் நுழைந்தார்.
அக்டோபர் மாதத்தில் போர் முடிவடைந்துவிடும் என்று சோகுபி நினைத்திருந்தார். ஆனால், போர் தீவிரமடைந்திருந்ததால் சோகுபியால் லெபனான் திரும்ப இயலவில்லை. லெபனானில் உள்ள மருத்துவக் கல்லூரிகளைப் போலவே அமெரிக்காவிலும் மருத்துவக் கல்லூரிகள் அக்டோபர் மாதத்தில் தான் தொடங்கும் என நினைத்திருந்தார். ஆனால் அமெரிக்காவில் மருத்துவக்கல்லூரிகள் இரண்டு மாதத்திற்கு முன்பே பாடங்களைத் தொடங்கியிருந்தன.  
இவருடை குடும்ப நண்பர்கள் வேண்டர்பில்ட் கல்லூரிக்கு விண்ணப்பிக்கும் படி பரிந்துரைத்தனர். அக்கல்லூரி, மாணவர்களை இடையில் மாற்றுவதில் உடன்படவில்லை. எனவே சோகுபி அங்கு சேர்த்துக்கொள்ளப்படவில்லை. ஆயினும், அக்கல்லூரிக்குப் பதிலாக மெஹாரி மருத்துவக் கல்லூரியைப் பரிந்துரை செய்தது. மெஹாரி கல்லூரி சோகுபியை உடனே அவ்விடத்திலேயே சேர்த்துக்கொண்டது.  
அடுத்த கோடையில் லெபனான் திரும்ப விரும்பியபோதும் அமெரிக்கப் பல்கலைக் கழக பேராசிரியர்களின் அறிவுரை காரணமாக மெஹாரியில் தங்க நேரிட்டது. அங்கு 1979 இல் மருத்துவ டாக்டர் பட்டம் பெற்றார். அதன் பின்னர் பேய்லர் மருத்துவக் கல்லூரியில் உள்ள டெக்சாஸ் குழந்தைகள் மருத்துவமனையில் குழந்தைகள் நல மருத்துவராக பணியில் சேர்ந்தார்.  
சோகுபி முதலில் குழந்தைகளின் இதயவியல் வல்லுநராக வேண்டும் என உளப்பூர்வமாக விரும்பினார். இவருடைய குழந்தை நரம்பியல் மருத்துவ, சுழற்சி முறைப் பேராசியரான மார்வின் ஃபிஸ்மென் இவரிடம், இதயத்தை விட மூளை மிகவும் ஆர்வமூட்டக்கூடியது என, இவரை குழந்தைகள் நரம்பியல் மருத்துவம் படிக்க இசையவைத்தார். இப்படியாக குழந்தை நரம்பியல் மருத்துவத்தில் மூன்றாண்டுகள் தொடர்ந்து பயின்று முனைவர் பட்ட மருத்துவ ஆய்வாளர் படிப்பை 1982 இல் முடித்தார்.
# பூண்டி அருகர் கோயில்

**பூண்டி அருகர் கோயில்** (**Poondi Arugar Temple**), தமிழ்நாட்டின் திருவண்ணாமலை மாவட்டத்தின், ஆரணி - ஆற்காடு நகரங்களுகிடையே மூன்று கிலோ மீட்டர் தொலைவில் *பூண்டி* எனும் கிராமத்தில் அமைந்த சமணக் கோயில் ஆகும். **பொன் எழில் நாதர் கோயில்** என்று அழைக்கப்பட்ட இக்கோயிலை, பொ.ஊ. 13-ஆம் நூற்றாண்டில் சோழர் கட்டிடக் கலையில் கட்டப்பட்டு, சமணத் தீர்த்தங்கரர்களுக்கு அர்ப்பணிக்கப்பட்டதாகும்.  
இக்கோயிலின் அடித்தளம் கருங்கற்களாலும், மேல் தளம் செங்கற்களால் கட்டப்பட்டதாகும். இக்கோயில் விமானம், தீர்த்தங்கரர்களின் சுதைச் சிற்பங்கள் கொண்டது. சம்புவரையர்களின் கல்வெட்டுகளின் படி, இக்கோயிலை **வீர வீர ஜினாலயம்** என அழைக்கப்பட்டது.
. தற்போது பாதுகாக்கப்பட்ட நினைவுச் சின்னமாக அறிவிக்கப்பட்ட இக்கோயிலை, தமிழ்நாடு அரசு தொல்லியல் துறை பராமரிக்கிறது.
# பூண்டி அருகர் கோயில்

## இதனையும் காண்க

- தமிழ்நாட்டில் சமணம்
# கொரட்டூர் தொடருந்து நிலையம்

## தளவமைப்பு

இந்த நிலையத்தில் புறநகர் தொடருந்துகளுக்கான இரண்டு நடைமேடைகள் உள்ளன.
சென்னை சென்ட்ரல் மற்றும் அரக்கோணம் இடையேயான மேற்கு தொடருந்துப் பாதையில் சராசரியாக 260 பயணங்கள் நிகழ்கிறது. 2018 ஆம் ஆண்டு நிலவரப்படி, இந்தத் தொடருந்து நிலையத்தில் ஒவ்வொரு நாளும் 43,000 க்கும் அதிகமான பயணிகள் பயணம் மேற்கொள்கின்றனர். அம்பத்தூர் தொழிற்துறை வளாகத் தொழிலாளர்களுக்கும் கல்லூரி மாணவர்களுக்கும் கொரட்டூர் நிலையம் முதன்மையாகப் பயன்படுகிறது.  
தொடருந்து நிலையத்தில் சுரங்கப்பாதை அமைப்பதற்கு ஒப்பந்தப்புள்ளி பெறப்பட்டு இறுதிவடிவம் பெற்றிருக்கின்றது. 112,5 மில்லியன் செலவினால் திட்டமிட்டு வருகிறது.
# கொரட்டூர் தொடருந்து நிலையம்

## இதையும் காண்க

- சென்னை புறநகர் ரயில்வே
- சென்னை ரயில் நிலையங்கள்
# முனீஸ்வரன் (ஓவியர்)

**முனீஸ்வரன்** என்பவர் தமிழக ஓவியர்களுள் ஒருவராவார். இவர் மதுரை மாவட்டம் திருமங்கலத்தைச் சேர்ந்தவர். இவரது ஓவியங்கள் தத்ரூப பாணி ஓவியங்களாக உள்ளன. அடர் நிறங்களை பயன்படுத்துதல், ஆடைகள் உள்ளிட்ட சிறு விசயங்களுக்கும் ஓவியத்தில் முக்கியத்துவம் கொடுத்தல் போன்றவை இவரது ஓவியத்தின் தனித்தன்மைகள். பள்ளி படிப்பை மதுரை பி.கே.என் ஆண்கள் பள்ளியிலும், மதுரை லயோலா கல்லூரியில் ஐ.டி.ஐ எலக்ட்ரீசயன் படிப்பும் முடித்தார். பின்பு கும்பகோணம் அரசு கவின் கலைக் கல்லூரியில் படித்து பட்டம் பெற்றார்.
# முனீஸ்வரன் (ஓவியர்)

## கண்காட்சி

- பியூச்சரிஸ்டிக் குழு கண்காட்சி, வின்னியஸ் பிரதமர் ஆர்ட் கேலரி, சென்னை.(2016)
- கஸ்தூரி ஸ்ரீனிவாசன் அறக்கட்டளை கண்காட்சி. (2016)
- இன்டர்நேஷனல் ஆர்ட் ஷோ, வெல்கின் கேன்வாஸ், மலேசியா.(2017)
- சிலாங்கூர் ராயல் கிளப், மலேசியா (2018)
# முனீஸ்வரன் (ஓவியர்)

## விருதுகள்

- கல்லூரியில் படிக்கும் பொழுது இவரின் ஓவியம் "கேம்லின் ஆர்ட் பவுண்டேசன்" நடத்திய போட்டியில் முதலிடம் பெற்றது.
- கலை பண்பாட்டுத்துறை, தஞ்சை நடத்திய மாநில அளவிலான ஓவியப் போட்டியில் வெற்றி.
- கஸ்தூரி சீனிவாசன் மெமோரியல் விருது, 2014, 2015
# குளோப்பமைடு

**குளோப்பமைடு** (*Clopamide*) என்பது C<sub>14</sub>H<sub>20</sub>ClN<sub>3</sub>O<sub>3S</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பிரினாடிக்சு என்ற வர்த்தகப் பெயரால் இச்சேர்மம் அழைக்கப்படுகிறது. இதுவொரு பிப்பெரிடின் சிறுநீர்ப்பெருக்கி என்று வகைப்படுத்தப்படுகிறது.
# குளோப்பமைடு

## வினை வழிமுறை

தயசைடு போன்ற சிறுநீர்ப்பெருக்கியாகவும் வகைப்படுத்தப்படும் குளோப்பமைடு, தயசைடு சிறுநீர்ப்பெருக்கி எவ்வாறு செயல்படுகிறதோ அதைப்போலவே சிறுநீரகத்தில் இது செயற்படுகிறது. சிறுநீரகத்தின் நெப்ரானிலுள்ள தொலை வளை சிறுகுழலில் சோடியம்-குளோரைடு இணைக்கடத்தியை இது தடுக்கிறது.
உட்பக்கத்தின் மேல் அண்மைச் சுருள் நுண்குழலிலுள்ள சோடியம்-குளோரைடு இணைக்கடத்தியின் குளோரைடு பிணைக்கும் தளத்தில் குளோப்பமைடு தேர்வுத்திறனுடன் பிணைகிறது. எனவே சோடியம் குளோரைடின் மீளுறிஞ்சுதலில் இது தலையிட்டு சம ஆசுமோலார் நீரை சோடியம் குளோரைடுடன் வெளியேற்றுகிறது.
# வீடு மனைவி மக்கள்

**வீடு மனைவி மக்கள்** (*Veedu Manaivi Makkal*) திரைப்படம் 1988-ஆம் ஆண்டு வெளியான ஓர் இந்தியத் தமிழ்த் திரைப்படமாகும். இத்திரைப்படத்தை டி. பி. கஜேந்திரன் இயக்க என். ராதாவால் தயாரிக்கப்பட்டது. இத்திரைப்படத்தில் விசு, கே. ஆர். விஜயா, பாண்டியன், சீதா, எஸ். வி. சேகர் ஆகியோர் நடித்திருந்தனர்.
# வீடு மனைவி மக்கள்

## நடிகர்கள்

- விசு - சுப்பையா பிள்ளை
- கே. ஆர். விஜயா - லட்சுமி
- பாண்டியன்
- சீதா - உமா
- எஸ். வி. சேகர்
# வீடு மனைவி மக்கள்

## கதைச்சுருக்கம்

சுப்பையா பிள்ளை (விசு) ஓர் அச்சகத்தில் வேலை செய்து வருகிறார். அவரும், அவரது மனைவி லட்சுமி, கணவனை பிரிந்து வாடும் மூத்த மருமகள் பார்வதி, கல்யாணமாகாமல் இருக்கும் முதல் மகள் சுலக்ஷனா, வேலை கிடைக்காமல் இருக்கும் இரண்டாவது மகன் சங்கர், கடைசி மகள் உமா ஆகியோருடன் ஒரே வீட்டில் வாழ்ந்து வருகிறார். இந்த சூழ்நிலையில், சுப்பையா பிள்ளை தன் குடும்ப உறுப்பினர்களுக்கும், சுற்றியிருக்கும் சக மக்களுக்கும் உள்ள பிரச்சனைகளை எவ்வாறு அணுகி தீர்த்து வைக்கிறார் என்பதே கதை களமாகும். எஸ். வி. சேகர் இப்படத்தில் ஒரு முக்கிய நகைச்சுவை கதாபாத்திரத்தில் நடித்திருந்தார் என்பது குறிப்பிடத்தக்கது.
# வீடு மனைவி மக்கள்

## தயாரிப்பு

வீடு மனைவி மக்கள், டி. பி. கஜேந்திரன் அவர்களின் முதல் படமாகும். விசுவின் பாணிக்கு ஏற்றவாறு எழுதப்பட்ட கதையாகும். இப்படத்தின் இறுதி ஒளிநாடாவின் நீளம் 4117.32 மீட்டர்கள் ஆகும்.
# வீடு மனைவி மக்கள்

## இசை

திரைப்படத்தின் இசையமைப்பாளர் சங்கர் கணேஷ் ஆவார்கள்.
| 1 | காதல் காதல் | வைரமுத்து | கே. ஜே. யேசுதாஸ் | 03:13 |  |
| --- | --- | --- | --- | --- | --- |
| 2 | செங்கல்லை தூக்குற | இதயச்சந்திரன் | மலேசியா வாசுதேவன், உமா ரமணன் | 03:15 |  |
| 3 | நம் வீடுதான் | வைரமுத்து | மனோ | 04:57 |  |
| 4 | வீடு மனைவி மக்கள் | வைரமுத்து | எஸ். பி. பாலசுப்பிரமணியம் | 04:05 |  |
| 5 | தொட்டதெல்லாம் | வைரமுத்து | எஸ். பி. பாலசுப்பிரமணியம் | 04:00 | } |
# வீடு மனைவி மக்கள்

## வெளியீடும் வரவேற்பும்

15 ஜனவரி 1988-ல் வீடு மனைவி மக்கள் திரைப்படம் வெளியானது. வெளியான அடுத்த வாரம், இப்படம் விசுவின் முந்தயப்படங்களை (குடும்பம் ஒரு கதம்பம், மணல் கயிறு (திரைப்படம்), சம்சாரம் அது மின்சாரம், திருமதி ஒரு வெகுமதி) போலவே இருப்பதாகவும், மேலும் கே. ஆர். விஜயாவின் நடிப்பு அருமையாக இருந்ததாகவும், என். கிருஷ்ணஸ்வாமி இந்தியன் எக்சுபிரசில் விமர்சனம் செய்தார்.
# இரட்டை ரோஜா (திரைப்படம்)

**இரட்டை ரோஜா** (*irattai roja*) 1996 இல் வெளிவந்த தமிழ் நாடகத் திரைப்படமாகும். கேயார் இத்திரைப்படத்தை இயக்கியிருந்தார். ராம்கி, ஊர்வசி, குஷ்பூ ஆகியோர் இத்திரைப்படத்தில் முன்னணி கதாபாத்திரங்களில் நடித்திருந்தனர். கே. சி. சேகர் பாபு இத்திரைப்படத்தை தயாரித்திருந்தார். இத்திரைப்படத்திற்கு இளையராஜா இசையமைத்திருந்தார். ஏப்ரல் 5,1996ம் திகதி வெளியிடப்பட்டது. இத்திரைப்படம் 1994 இல் தெலுங்கு மொழியில் வெளியான "சுபலக்னம்" திரைப்படத்தின் மீள்உருவாக்கம் ஆகும்.
# இரட்டை ரோஜா (திரைப்படம்)

## கதைச்சுருக்கம்

உமா (ஊர்வசி), பாலு (ராம்கி) எனும் பொறியியலாளரை திருமணம் செய்கிறாள். உமா தனது கணவர் இலஞ்சம் வாங்குபவராகவும் பணக்காரர் எனவும் எண்ணுகிறாள். ஆனால் பாலு ஒரு நேர்மையான நடுத்தர குடும்பத்து பையன் ஆவான். உமாவிற்கு செல்வந்தராக வரவேண்டும் எனும் கனவு இருந்தது. இவர்கள் இருவருக்கும் இரு குழந்தைகள் பிறக்கிறது. அதேநேரம் பாலுவின் முதலாளி ராஜசேகரின் (ராஜசேகர்) மகளான பிரியா (குஷ்பு) பாலுவின் மீது காதல் கொள்கிறாள். பிரியா தன் விருப்பத்தைப் பாலுவிடம் தெரிவிக்க பாலுவோ தனக்கு ஏற்கனவே திருமணம் நடந்து இரு பிள்ளைகள் இருப்பதாக கூறி பிரியாவின் விருப்பத்தை நிராகரிக்கின்றான். ஆனால் பிரியாவோ உமாவிடம் ஒரு கோடி பணத்திற்கு பாலுவை விட்டுத்தரும்படி பேரம் பேசுகிறாள். பணத்தின் மீது ஆசை கொண்ட உமா இதற்கு சம்மதிப்பதோடு பாலுவைப் பிரியாவைத் திருமணம் செய்யும்படி வற்புறுத்துகிறாள். பாலு இதனை மறுக்க தற்கொலை செய்யச் செல்கிறாள். இதனால் பாலு கனத்த மனதோடு பிரியாவை திருமணம் செய்ய சம்மதிக்கிறான். பிரியா மீது காதலும் கொள்கின்றான். இதன்பின்னரே தான் செய்தது தவறு என உமா உணர்வதோடு பாலுவோடு திரும்பவும் சேர்வதற்கு விரும்புகிறாள். அதன்பின்னர் பிரியா, உமா, பாலு ஆகியோருக்கு இடையில் என்ன நடக்கிறது என்பதுதான் மீதிக்கதை.
# இரட்டை ரோஜா (திரைப்படம்)

## நடிகர்கள்

- ராம்கி- பாலு
- ஊர்வசி - உமா
- குஷ்பு - பிரியா
- சுஹாசினி மணிரத்னம் - கீதா
- ஸ்ரீவித்யா - வக்கீல்
- வெண்ணிற ஆடை மூர்த்தி- உமாவின் தந்தை
- கவிதா- உமாவின் தாய்
- ராஜசேகர் - ராஜசேகர் (பிரியாவின் தந்தை)
- சின்னி ஜெயந்த்
- பாண்டு
- தியாகு
- அனுஜா
- சகிலா
- சார்மிலி - கிரிஜா
- எம். ஆர். கிருஷ்ண மூர்த்தி
- ஒரு விரல் கிருஷ்ணா ராவோ - வைத்தியர்
- ஜுனியர் பாலையா
- சுவாமிநாதன்
- டிஸ்கோ சாந்தி
- அஜய் - ரத்னம்
- பேபி ஸ்ரீதேவி - சமதி
- மாஸ்டர் பிரபு
- விசு (சிறப்புத் தோற்றம் )
# இரட்டை ரோஜா (திரைப்படம்)

## தொலைக்காட்சித் தொடரை பார்க்க

- இரட்டை ரோஜா
# இரட்டை ரோஜா (திரைப்படம்)

## இசை

இத்திரைப்படத்திற்கான இசையை இளையராஜா அமைத்தார். இத்திரைப்படத்திற்கான இசை வெளியீடு 1996 ஆம் ஆண்டு நடைபெற்றது. இத்திரைப்படத்தின் பாடல்வரிகளை வாலி எழுதினார்.
# ஆறுகால நித்தியப் பூசை

**ஆறுகால நித்திய பூசை** அல்லது *ஆறுகால பூசை* என்பது சைவ சமயக் கோவில்களில் ஆகம முறைப்படி தினம் நடைபெறுகின்ற ஆறு பூசைகளாகும். இந்த நித்தியப் பூசை நடைபெற சில கோயில்களில் இந்து சமய அறநிலையத்துறையானது நித்ய ஆராதனைக் கட்டளைத் திட்டம் என்பதை செயல்படுத்துகிறது.  
ஆறு கால பூசைகளாவன,.  
1. உசத்கால பூசை
1. காலசந்தி பூசை
1. உச்சிக்கால பூசை
1. சாயரட்சை பூசை
1. சாயரட்சை இரண்டாம் கால பூசை
1. அர்த்தசாம பூசை
# ஆறுகால நித்தியப் பூசை

## உசத் கால பூசை

முதல் பூசையான இது, சூரிய உதயத்திற்கு முன்பே நடத்தப்படுகிறது. ஆகமத்தின் படி சூரிய உதயத்திற்கு மூன்றே முக்கால் நாழிகைக்கு முன் நடத்தப்பட வேண்டும்.  
இந்த பூசையின் போது சிவாச்சாரியார், பைரவர் சந்நதியில் வைக்கப்பட்டிருக்கும் சாவியை பூஜை செய்து எடுத்துக் கொள்வார். மங்கள வாத்தியத்துடன் பள்ளியறை சென்று திருப்பள்ளி எழுச்சி ஓதுவார்.  
பின்பு பெருமான் சிலையை மட்டும் மேள வாத்தியத்துடன் கோயிலை வலம் வந்து மூலவரான லிங்கத்தின் முன்பு வைத்து பூசை நடைபெறும். உற்சவர் சிலையில் இருந்த பெருமான், லிங்க வடிவான மூலவர் சிலைக்கு செல்வதாக நம்பிக்கை.  
இந்தப் பூசை அபிசேக ஆராதனையோடு முடிவடைகிறது.
# ஆறுகால நித்தியப் பூசை

## காலசந்தி

ஆகமத்தின் படி காலசந்தி சூரிய உதயத்திலிருந்து ஏழரை நாழிகைக்குள் நடைபெற வேண்டும். பூசையின் போது சூரியன், விநாயகருக்கு, துவாரத்திற்கு பூசை நடைபெறுகிறது.  
பின்பு மூலவர், பரிவார தெய்வங்களுக்கு அர்ச்சனை நடைபெற்று பஞ்சக்ருத்யம் கூறி நித்ய பலியுடன் பூசை முடிவடைகிறது.
# ஆறுகால நித்தியப் பூசை

## உச்சிகால பூசை

இப்பூசை நண்பகலில் நடத்தப்படுகிறது. விநாயகர் பூசை முடிந்ததும், துவாரபாலகரை வழிபட்டு மூலவரான இலிங்கத்திற்கு அலங்காரம், ஆவரணம், தூபம், தீபம், நைவேத்தியம் போன்றவை நடைபெறுகின்றன. அந்த பூசைப் பொருட்கள் மூலவரிடமிருந்து அகற்றப்பட்டு சண்டேசரிடம் வைத்து வழிபடப்படுகிறது.
# ஆறுகால நித்தியப் பூசை

## சாயரட்சை பூசை

இந்த பூசையானது சூரியனின் மறைவிற்கு மூன்றே முக்கால் நாழிகைக்கு முன்னர் நடத்தப்பட வேண்டும். விநாயகர் பூசை, மூலவரான இலிங்கத்திற்கு அபிசேகம், அலங்காரம் செய்து தீபம், நைவேத்தியம் படைக்கப்படுகிறது.
# ஆறுகால நித்தியப் பூசை

## இரண்டாம் கால பூசை

விநாயகர் பூசை, மூலவருக்கு அபிசேக, ஆராதனை, தீபம், நைவேத்திய படையல் பூசை செய்யப்படுகிறது. பின்பு பரிவார தெய்வங்கள், நித்யாக்னி கார்யம், நித்யோத்சவ பலி ஆகிய பூசை நடைபெற்று சண்டேசுவர பூசையுடன் இரண்டாம் கால பூசை முடிவடைகிறது.
# ஆறுகால நித்தியப் பூசை

## அர்த்த சாம பூசை

மூலவருக்கு அபிசேகம், ஆராதனை முடிந்ததும், உற்சவ மூர்த்திகள் பள்ளியறைக்கு எடுத்துச் சென்று அங்கு நறுமண மலர்கள், ஏலக்காய், இலவங்கம், வெற்றிலைப் பாக்கு வைத்து திரையிடப்படுகிறது. இதனை பள்ளியறை பூசை என்பர்.  
பள்ளியறைப் பூசை முடிந்ததும் சண்டேசுவரர் பூசை நடைபெறுகிறது. பின்பு பைரவர் சந்நிதியில் சாவியை வைத்து பூசை நடைபெற்று அர்த்தசாம பூசை முடிவடைகிறது.
# செனிபர் தௌதுனா

டவுன்னா, மரபணு தொகுப்பாக்கத்தில் நுண்ணியிரிகள் பற்றிய இவருடைய அடிப்படை பணிகளுக்காகவும், தலைமைத்துவத்திற்காகவும் கிரிசிப்பர் (Crispr)-புரட்சியின் முன்னோடியாக அறியப்படுகிறார். 2012 ஆம் ஆண்டில் டவுன்னா மற்றும் எமானுவேல் சார்ப்பெந்தியே ஆகிய இருவரும், கிரிசிப்பர் |காசு9 பாக்டீரியாவின் நொதிகள் நுண்ணுயிரிகளின் நோயெதிர்ப்புத் திறனை கட்டுப்படுத்தும் எனவும் அதனைப் பல்வேறு வகைகளில் திட்டமிடப்பட்ட மரபணு தொகுப்பாக்கத்திற்குப் பயன்படுத்தலாம் என்றும் முன்மொழிந்தனர். இது உயிரியல் வரலாற்றில் குறிப்பிடத்தக்க முக்கியக் கண்டுபிடிப்பாகக் கருதப்படுகிறது  
டவுன்னா, உயிர் வேதியல் துறையிலும், மரபணு துறையிலும் குறிப்பிடத்தகக் அடிப்படைப் பங்காற்றியமைக்காக பல்வேறு மதிப்பு மிக்க விருதுகளையும் கௌரவங்களையும் பெற்றிருக்கிறார். எக்சு-கதிர் படிகவியலால் தீர்மானிக்கபப்ட்ட ஒரு ரைபோசைமின் கட்டமைப்பு குறித்த ஆய்வுக்காக இவருக்கு 2000 ஆம் ஆண்டில் ஆலன் டி. வாட்டர்மேன் விருது வழங்கப்பட்டது. சார்ப்பெண்டியருடன் இணைந்து ஐவர் செய்த கிறிஸ்பர்/காஸ்9 மரபணு தொகுப்பு நுட்ப ஆய்வுக்காக 2015 ஆம் ஆண்டு வாழ்க்கை அறிவியலுக்கான பிரேக்த்ரூ பரிசு வழங்கப்பட்டது. மேலும் 2015 ஆம் ஆண்டு மரபணுவியலுக்கான குரூபர் பரிசு பெற்றார். 2016 ஆம் ஆண்டில் கனடாவின் கெய்டுனர் தேசியப் பரிசும். 2017 ஆம் ஆண்டில் ஜப்பான் பரிசும் பெற்றார். அறிவியல் சமூகத்திற்கு அப்பாற்பட்டு 2015 இன் மிகவும் புகழ்பெற்ற நூறு மனிதர்களுள் ஒருவராக (சார்பெண்டியருடன்) அமெரிக்காவின் புகழ்பெற்ற டைம் இதழில் இடம்பெற்றுள்ளார் அதே இதழின் 2016 ஆண்டின்; டைம் பர்சன் ஆஃப் தி இயர் நபர்களுள் ‘ரன்னர் அப்’ என பிற கிறிஸ்பர் ஆய்வாளர்களுடன் பட்டியலில் இடம்பிடித்துள்ளார்.
# கோபுரம் (தொலைக்காட்சித் தொடர்)

**கோபுரம்** என்பது சன் தொலைக்காட்சியில் ஆகத்து 13, 2001 முதல் ஆகத்து 15, 2002 வரை ஒளிபரப்பாகி, 325 அத்தியாங்களுடன் நிறைவு பெற்ற தொலைக்காட்சி நாடகத் தொடர் ஆகும். இந்த தொடரை சத்ய ஜோதி படங்கள் என்ற நிறுவனம் தயாரிக்க சரத்பாபு, சாதனா, கல்தூண் திலக், ஜெகன் நிவாஸ், தீபா வெங்கட், அம்ரிதா போன்ற பலர் நடித்துள்ளார்கள்.
# கோபுரம் (தொலைக்காட்சித் தொடர்)

## கதைச்சுருக்கம்

செயந்தன், வசந்தன் என இரு அண்ணன், தம்பிகளுக்கு இடையே நிகழும் வாழ்வியல் சூழல்களை எடுத்துக் காட்டுகிறது. பல போராட்டங்களுக்குப் பிறகு, அவர்கள் இருவரும் ஒரு குளிர்பானத் தொழிலைத் தொடங்குகின்றனர். அத்தொழில் தொடங்க அவர்களுக்கு முப்பதாயிரம் உரூபாய் தேவைப்படுகிறது. இந்நிலையில் பேருந்தில் கண்டெடுத்தப் பத்தாயிரம் உருபாய் பணத்தைப் பயன்படுத்திக்கொள்கிறார்கள். எனவே, அத்தொழில் கிடைக்கும் இலாபத்தில் 10 சதவீதத்தை, அண்ணாமலையார் அறக்கட்டளையில், பெயர் தெரியாத அந்த பத்தாயிரம் உரூபாயை உடையவருக்காகச் சேமிக்கின்றனர். தற்செயலாக அந்நிறுவனத்தில் பணியாற்ற பத்மினி என்ற பெண் அமைகிறாள். பேருந்தில் பணத்தை இழந்தவரின் மகளே அவளாவார். இந்நிலையில் அவள் வழியே, அப்பெண்ணின் தந்தை பெயர் மாதவன் எனவும், பணத்தை இழந்தமையால் பெரும் இடருக்கும் அவர் ஆட்பட்டதை எண்ணி, இரு முதலாளிகளும் வருந்துகின்றனர். இந்நிலையில் இச்சூழலை அறிந்த, அண்ணன், தம்பிமாரின் வழக்குரைஞர், இந்த இரு முதலாளிகளின் எண்ணங்களையும், மனதையும் திரித்து, சமுதாயத்தில் காட்டுகிறார். இவற்றை எல்லாம் கடந்து, அந்த இரு உடன்பிறப்புகளும், தங்கள் மனநிலையையும், அவர்களின் எண்ணங்களையும் நிலைநாட்டி உண்மையை வெற்றி பெறச் செய்கின்றனர்.
# கோபுரம் (தொலைக்காட்சித் தொடர்)

## நடிகர்கள்

- சரத்பாபு - செயந்தன்/வசந்தன்
- சாதனா
- கல்தூண் திலக் - ஜெய பிரகாஷ்
- ஜெகன் நிவாஸ்
- தீபா வெங்கட்
- அம்ரிதா - வனிதா
- காயத்ரி பிரியா - நந்தினி
- விஜய் ஆனந்த் -
- ஜானவி
- தாரணி
- கௌசிக் - அருண்
- விஷ்வா
- இதயம் ரவி
- விஜய் கிருஷ்ணராஜன்
- சௌமியா
- சௌபர்னிகா
- அம்மு
# கவர்மெண்ட் மாப்பிள்ளை (1992 திரைப்படம்)

**கவர்மெண்ட் மாப்பிள்ளை (Government Maapillai),** 1992 ஆம் ஆண்டு வெளியான ஓர் இந்தியத் தமிழ்த் திரைப்படமாகும். இத்திரைப்படத்தை மணிவண்ணன் இயக்க ஜி. எஸ். மதுவால் தயாரிக்கப்பட்டது. இத்திரைப்படத்தில் ஆனந்த் ராஜ், கஸ்தூரி, மணிவண்ணன், பொன்வண்ணன் மற்றும் பலர் நடித்துள்ளனர். 6 மார்ச் 1992 இல் வெளியான இப்படத்திற்கு இசை அமைத்தவர் தேவா ஆவார்.
# கவர்மெண்ட் மாப்பிள்ளை (1992 திரைப்படம்)

## நடிகர்கள்

- ஆனந்த் ராஜ் (நடிகர்) - சுந்தரபாண்டியன்
- கஸ்தூரி (நடிகை) - மள்ளரியா
- ராம்குமார் - கார்த்திகேயன்
- சாரதா ப்ரீத்தா - கல்யாணி
- மணிவண்ணன் - மணிவண்ணன்
- செந்தில் - சொக்கா
- டெல்லி கணேஷ் - கார்த்திகேயனின் தந்தை
- வாசு விக்ரம் - எம் எல் ஏ
- பொன்வண்ணன்
- வாசுதேவன்
- பெரிய கருப்பு தேவர்
- கென்னடி
- ராகசுதா - செல்லாயி
- விஜயதுர்கா - அருக்காணி
- ஜானகி - கார்த்திகேயனின் அன்னை
- ஹல்வா வாசு
# கவர்மெண்ட் மாப்பிள்ளை (1992 திரைப்படம்)

## கதைச்சுருக்கம்

மணிவண்ணன் எனும் பணக்கார மனிதருக்கு அடியாளாக வேலை செய்யும் முன்கோபி சுந்தரபாண்டியன் ஆனந்த் ராஜ் ஓர் அனாதை. சிறு தவறுகளுக்கு அடிக்கடி சிறைக்கு செல்வதை வழக்கமாக கொண்டவன். மணிவண்ணன் வீட்டில் வேலை ஆளாக சேரும் கார்த்திகேயன் (ராம்குமார்) அவரது மகள் கல்யாணியை (சாரதா ப்ரீத்தா) விரும்புகிறான். இந்நிலையில், சுந்தரபாண்டியனைத் திருத்த முயற்சிக்கும் மள்ளரியாவும் (கஸ்தூரி) ஓர் அனாதை. மள்ளரியாவும் சுந்தரபாண்டியனும் காதலிக்கின்றனர். ஒரு நாள், ஊழல்வாதி எம்எல்ஏ (வாசு விக்ரம்) செல்லாயி (ராகசுதா) எனும் சிறுமியைப் பாலியல் பலாத்காரம் செய்து கொன்றுவிடுகிறார். சுந்தரபாண்டியனும் மள்ளரியாவும் ஒரு வழியாகத் திருமணம் செய்து கொள்கிறார்கள். திருமணம் செய்தும் பணப்பற்றாக்குறையால் அவர்களால் ஊரை விட்டு ஓட இயலவில்லை. கல்யாணிக்கும் எம்எல்ஏவுக்கும் திருமணம் நிச்சயிக்கப்படுகிறது. அதனால் கல்யாணியின் காதலனைக் கொல்ல சுந்தரபாண்டியனுக்கு கட்டளை இடுகிறார் மணிவண்ணன். ஆனால், நல்லவனாகத் திருந்தி இருக்கும் சுந்தரபாண்டியன் கொல்ல மறுத்து அந்த கல்யாணி கார்த்திகேயன் ஜோடிக்கு உறுதுணையாக செயல்பட்டு எவ்வாறு மணிவண்ணனை முறியடிக்கிறான் என்பது தான் மீதிக் கதை.
# கவர்மெண்ட் மாப்பிள்ளை (1992 திரைப்படம்)

## இசை

இத்திரைப்படத்தின் இசையமைப்பாளர் தேவா ஆவார். இப்படத்தின் 7 பாடல்களையும் எழுதியவர் காளிதாசன்.
| 1 | சின்ன பொண்ணு | தேவா, எஸ். பி. பாலசுப்பிரமணியம், ஸ்வர்ணலதா | 04:16 |  |
| --- | --- | --- | --- | --- |
| 2 | இளவட்ட பூவே | கிருஷ்ணராஜ், சித்ரா | 04:39 |  |
| 3 | மாமா மாமா உன்னை | கிருஷ்ணராஜ், , சித்ரா | 04:15 |  |
| 4 | மனிதனுக்கு | மலேசியா வாசுதேவன் | 04:11 |  |
| 5 | ஒரு வேப்பமர தோப்பு | மலேசியா வாசுதேவன் | 04:58 |  |
| 6 | சொந்தம் என்பது | கிருஷ்ணராஜ், சித்ரா | 03:14 |  |
| 7 | சொட்டு சொட்டாக | எஸ். பி. பாலசுப்பிரமணியம், சித்ரா | 04:30 | } |
# தொகை நூல்

பலரால் பாடப்பட்ட பாடல்கள் ஒன்றாகத் திரட்டப்பட்டு ஒரு நூலாக ஆக்கப்பட்டிருந்தால் அதனைத் **தொகை நூல்** என்று கூறுவது மரபு. பத்துப்பாட்டு தொகுப்பில் உள்ள பத்து நூல்களில் ஒவ்வொன்றும் தனியொரு புலவரால் பாடப்பட்டவை. எட்டுத்தொகை தொகுப்பில் உள்ள ஒவ்வொரு நூலிலும் பலரது பாடல் உள்ளன.
# ஈசானி மூலை

**ஈசானி மூலை** (Eesaani moolai) என்பது இந்திய வாஸ்து சாஸ்திரத்தில் உள்ள எட்டு திசைகளில் ஒன்றான வடகிழக்கு திசையாகும். இந்திய புராணங்கள் மற்றும் வாஸ்து சாஸ்திரத்தின் படி, குபேரன் இருக்கும் வடக்கு திசை செல்வத்தையும், ஆதித்தன் இருக்கும் கிழக்கு திசை அறிவையும் குறிக்கின்றன. அதனால் அறிவு மற்றும் செல்வம் இணைத்திருக்கும் உச்சநிலையாகவே ஈசானி மூலை பார்க்கப்படுகிறது. அதனால்தான் வீடு மற்றும் அலுவலகங்கள் கட்டும் பொழுது வடகிழக்கு திசையை நோக்கி கட்டுவது வாஸ்து சாஸ்திரப்படி அநுகூலத்தை அளிக்கும் என்றும் கருதப்படுகிறது.
# ஈசானி மூலை

## புத்த மதம்

திசைகளை காக்கும் 12 தேவர்களில் ஒருவர் ஈசானி ஆவார். காமதாதுவின் ஆறாவது சொர்கத்தின் பிரதான கடவுள் ஆவார். மஹாபிரஜ்னாபாரமிதுபதேசத்தில் உள்ள எழுத்துக்கள் ஈசானியை மஹேஸ்வரா எனவும், தனி உருவம் கொண்டவர் எனவும் குறிக்கின்றன.
# ஈசானி மூலை

## தோற்றம்

ஈசானிக்கு 3 கண்கள் மற்றும் கடுமையான முகத்தை கொண்டவராக பெரும்பாலும் சித்தரிக்கப்படுகிறார். வலது கையில் சூலமும், இடது கையில் கிண்ணமும் வைத்திருப்பார். இவரது வாகனம் எருது ஆகும்.
# கண்ணங் கூத்தனார்

**கண்ணங் கூத்தனார்** அல்லது **கண்ணங்கூத்தனார்** என்பவர் சங்கம் மருவிய காலத்தில் வாழ்ந்த ஒரு புலவர். இவர் பதினெண் கீழ்க்கணக்கு நூல்களில் ஒன்றான கார் நாற்பது என்னும் நூலைப் பாடியவர்.  
கண்ணங் கொற்றனார் என்னும் பெயர் கொண்ட புலவர் ஒருவர் நற்றிணைத் தொகுப்பில் உள்ள பாடல் ஒன்றினைப் பாடியுள்ளார். இவர் கண்ணங் கூத்தனாருக்குச் சில நூற்றாண்டு காலம் முந்தியவர்.  
கண்ணங்கூத்தனார் முல்லைத் திணைக்கு உரிய பெரும்பொழுதான காலம் பற்றிம் பாடியுள்ளார். தலைவியைப் பிரிந்து செல்லும் தலைவன் கார் காலத்தில் இல்லம் திரும்புவது வழக்கம். திரும்புவதற்குக் காலம் தாழும்போது தலைவி வருந்துவதும், தோழி தலைவியைத் தேற்றுவதும் போன்றவை நிகழும். இப்படிப்பட்ட செய்திகளைத் தொகுத்துக் கூறும் செய்திகள் இவரது பாடல்களில் உள்ளன.
# களவு தொழிற்சாலை (திரைப்படம்)

**களவு தொழிற்சாலை** (Kalavu Thozhirchalai) டி.கிருஷ்ணசாமி என்பவர் இயக்கி 2017இல் வெளிவந்த தமிழ்த் திரைப்படம் ஆகும். இப்படத்தில் கதிர், குஷி ஆகியோர் முக்கியக் கதாபாத்திரங்களில் நடித்துள்ளனர். மேலும் வம்சி கிருஷ்ணா, மு. களஞ்சியம், ரேணுகா ஆகியோரும் உடன் நடித்துள்ளனர். 2013இல் படப்பிடிப்பு துவங்கியது . ஆனால் இந்தத் திரைப்படம் 2017இல் வெளிவந்து பல கலவையான விமர்சனங்களைப் பெற்றுள்ளது இப்படம் இந்தி மொழியிலும் மறு ஆக்கம் செய்யப்பட்டுள்ளது.
# களவு தொழிற்சாலை (திரைப்படம்)

## கதைச்சுருக்கம்

இக்கதை கிராமத்திலுள்ள ஒரு கோவிலின் கடவுள் சிலையை கடத்துவதைப் பற்றியது. கதை ஒரு சர்வதேச குற்றவாளியான இராம் சஞ்சய் (வம்சி கிருஷ்ணா) தஞ்சாவூரில் உள்ள ஒரு கிராமத்தில் மருந்திஸ்வரர் ஆலயத்தில் இருக்கும் பண்டைய மரகத லிங்கச் சிலையைக் கடத்தும் எண்ணத்துடன் வருகிறான். கோவில் ஆராய்ச்சிக்காக வந்த ஒரு பத்திரிகையாளரின் உதவியுடன் கோவிலுக்குள் நுழைகிறான். பிள்ளையார் சிலைகளை திருடுகிற திருடனான இரவியின் (கதிர்) உதவி அவனுக்கு கிடைக்கிறது. இரவி நிறைய பணம் சம்பாதித்து தனது காதலி வாணியுடன் இரெபேக்கா வசதியாக வாழ விரும்புகிறான். எனவே அவன் இராமுடன் கோவிலுக்குள் நுழைந்து அவர்களின் திட்டப்படி, கோவிலில் இருந்து மரகத லிங்கத்தை திருடுகின்றனர். இரவி தனது பங்கைப் பெற்றுக்கொள்கிறான். காணாமல் போய்விட்ட அந்த சிலையை கண்டுபிடிக்க காவல்துறை சிறப்பு அதிகாரியான இர்ஃபான் (மு. களஞ்சியம்) அவ்வூருக்கு வருகிறார். அவர் எப்படி சிலைத்திருட்டை கண்டுபிடிக்கிறார் என்பது மீதிக்கதையாகும்.
# களவு தொழிற்சாலை (திரைப்படம்)

## நடிகர்கள்

- இரவியாக கதிர்
- இராம் சஞ்சயாக வம்சி கிருஷ்ணா
- இர்ஃபானாக மு. களஞ்சியம்
- வாணியாக இரெபேக்கா
- செந்தில்
- ரேணுகா
# களவு தொழிற்சாலை (திரைப்படம்)

## தயாரிப்பு

குற்றம் சாட்டப்பட்ட சிலைத்திருட்டு கும்பலைப் பற்றிய காவல் துறை உயர் அலுவலர் காதர் பாஷாவின் ஒரு நேர்காணல் இப்படத்திற்கான உத்வேகம் தந்தது என் இப்படத்தின் இயக்குநர் கிருஷ்ணசாமி கூறியுள்ளார் 2014இல் தொடங்கப்பட்ட இந்த படம் தயாரிப்பில் ஏற்பட்ட தாமதத்தால் காலதாமதமாக வெளிவந்தது.
# களவு தொழிற்சாலை (திரைப்படம்)

## ஒலித்தொகுப்பு

சியாம் பெஞ்சமின் இப்படத்திற்கு இசையமைத்திருந்தார்.
# களவு தொழிற்சாலை (திரைப்படம்)

## வெளியீடு

*களவு தொழிற்சாலை*' 2017இல் தமிழகமெங்கும் பல திரைப்படங்கள் வெளியான நாளில் வெளிவந்தது. இது பல கலவையான விமர்சனங்களைப் பெற்றது. இப்படம் சரியான முயற்சியில்லாமல் எடுக்கப்பட்டுள்ளதென சில்வர்ஸ்க்ரீன்.இன் என்ற இணையதளம் விமர்சனம் செய்துள்ளது. தி டெக்கன் குரோனிக்கள் நல்ல கதை ஆனல் படம் மெதுவாக நகர்கிறதென விமர்சித்திருந்தது.
# எஸ். ஏ. வி. இளையராஜா

**எஸ்.ஏ.வி இளையராஜா** என்பவர் தமிழக ஓவியர்களுள் ஒருவர். இவர் செஞ்சி அருகே உள்ள சிங்கவரம் எனும் கிராமத்தை சேர்ந்தவர். நீர்வண்ண ஓவியங்களை யதார்த்தம் போன்று வரைவதில் வல்லவர்.
# எஸ். ஏ. வி. இளையராஜா

## குடும்பம்

இளையராஜாவின் அப்பா தமிழாசிரியர் எஸ்.ஏ.வடிவேலு. மூத்த அண்ணன் இளங்கோவன், இரண்டாவது அண்ணன் இளஞ்செழியன், தம்பி இளையபாரதி என இளையராஜாவுக்கு மூன்று சகோதரர்கள்.
# எஸ். ஏ. வி. இளையராஜா

## விருதுகள்

- காந்தி மெமோரியல் விருது
- கோணசீமா சித்ரகலா விருது
போன்ற விருதுகளைப் பெற்றுள்ளார்.
# எஸ். ஏ. வி. இளையராஜா

## இவற்றையும் காண்க

- தஞ்சாவூர் ஓவியப் பாணி
- நீர்வர்ணம்
- ஓவியத்தின் வரலாறு
- இந்துக்களின் ஓவியக் கலை மரபு
- சித்தன்னவாசல்